CELEX: 62018TN0179
Language: da
Date: 2018-03-07 00:00:00
Title: Sag T-179/18: Sag anlagt den 7. marts 2018 — Scordis, Papapetrou & Co m.fl. mod Rådet m.fl.

14.5.2018   
            
            
               DA
            
            
               Den Europæiske Unions Tidende
            
            
               C 166/37
            
         Sag anlagt den 7. marts 2018 — Scordis, Papapetrou & Co m.fl. mod Rådet m.fl.
   (Sag T-179/18)
   (2018/C 166/48)
   Processprog: engelsk
   
      Parter
   
   
      Sagsøgere: Scordis, Papapetrou & Co LLC (Nicosia, Cypern) og 5 andre (ved advokat A. Markides, A. Robertson, QC, og barrister G. Rothschild)
   
      Sagsøgt: Rådet for Den Europæiske Union, Europa-Kommissionen, Den Europæiske Centralbank, Eurogruppen (ved Rådet for Den Europæiske Union) og Den Europæiske Union (ved Europa-Kommissionen)
   
      Sagsøgernes påstande
   
   
               —
            
            
               De sagsøgte tilpligtes at betale sagsøgerne de beløb, der fremgår af bilaget til stævningen med tillæg af de renter, der påløber fra den 26. marts 2013 indtil domsafsigelsen, som kompensation for det tab, der er lidt som følge af Eurogruppens afgørelser om afvikling af Cyprus Popular Bank Public Co Ltd (»Laiki Bank«), bail-in foretaget af Bank of Cyprus Public Company Limited (»Bank og Cyprus«) og salget af de nævnte bankers aktiver og forretninger i Grækenland, og/eller som følge af den likviditetsstøtte, som er tilkendt Laiki Bank med samtykke fra Den Europæiske Centralbank, og den efterfølgende overførsel af denne støtte til Bank of Cyprus efter Den Europæiske Centralbanks anvisninger.
            
         Subsidiært:
   
               —
            
            
               Det fastslås, at de sagsøgte har pådraget sig et ansvar uden for kontraktforhold, og det fastsættes, hvilken procedure der skal følges med henblik på at fastslå det tab, som sagsøgerne faktisk har lidt, og som kan godtgøres.
            
         Under alle omstændigheder:
   
               —
            
            
               De sagsøgte tilpligtes at betale sagsomkostningerne.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgerne anført to anbringender, som i det væsentlige er identiske med eller ligner dem, der er anført i sag T-147/18, APG Intercon m.fl. mod Rådet m.fl.